Translate the text from Welsh to English.



 
Polisi Llywodraeth Cymru yw y dylid cynnal etholiad y Senedd ar 6 Mai fel y trefnwyd, ac mae angen i bawb sy'n rhan o'r etholiad baratoi ar y sail honno. Rydym yn ddiolchgar i bawb sy'n gweithio mor galed i sicrhau y gellir cynnal yr etholiad yn ddiogel.


Fodd bynnag, o ystyried llwybr ansicr y pandemig, mae angen inni hefyd baratoi ar gyfer senario lle y gallai fod angen gohirio'r etholiad.


Rwyf heddiw’n cyflwyno Bil Etholiadau Cymru (Coronafeirws) i'r Senedd. Cytunodd y Senedd, yn dilyn y ddadl yn y cyfarfod llawn ddoe, y bydd y Bil yn cael ei drin fel Bil Brys y Llywodraeth. Rwyf hefyd wedi gosod Memorandwm Esboniadol ar gyfer y Bil.


Mae Bil Etholiadau Cymru (Coronafeirws) yn gwneud darpariaethau i ymateb i'r risgiau posibl i'r etholiad cyffredinol arferol ar gyfer aelodaeth o'r Senedd sy'n deillio o bandemig y coronafeirws, gyda'r nod o sicrhau y gellir gweinyddu'r etholiad a bwrw ymlaen yn ddiogel ac y gall yr etholwyr gymryd rhan a phleidleisio, neu, dan amgylchiadau eithriadol, y gellir gohirio'r etholiad os oes angen. Prif amcan Llywodraeth Cymru yw sicrhau bod yr etholiad yn mynd rhagddo ar 6 Mai 2021 yn ôl y bwriad, ac mae'r addasiadau a wneir gan y Bil yn fesurau wrth gefn doeth i sicrhau y gall Swyddogion Canlyniadau gynnal yr etholiad yng nghyd\-destun y pandemig sy'n datblygu. Dim ond ar gyfer yr etholiad cyffredinol arferol sydd i'w gynnal ar 6 Mai 2021 y bydd y Bil yn gymwys ac ni fydd yn gymwys i unrhyw etholiadau dilynol.


Mae'r Bil yn cynnwys darpariaethau sy'n: \-


* darparu ar gyfer cyfnod diddymu byrrach ar gyfer y Senedd cyn y diwrnod pleidleisio;


* diogelu'r cyfnod o amser y mae'n rhaid cynnal cyfarfod cyntaf y Senedd newydd a etholwyd ar ôl etholiad 2021 ynddo;


* darparu pŵer i’r Llywydd, yn dilyn cynnig gan y Prif Weinidog, ohirio'r etholiad o 6 Mai 2021 am reswm sy'n ymwneud â phandemig y coronafeirws tan ddyddiad nad yw'n hwyrach na 5 Tachwedd 2021, a phennu dyddiad ar gyfer y diwrnod pleidleisio os bydd y Senedd yn cytuno drwy benderfyniad a wneir gan fwyafrif o ddwy ran o dair o gyfanswm nifer y seddi yn y Senedd – mae'r Bil yn cynnig rôl i'r Comisiwn Etholiadol roi cyngor ar fater gohirio os bydd y Llywydd neu'r Prif Weinidog yn gofyn amdano;


* sicrhau bod pŵer presennol y Llywydd i amrywio dyddiad etholiad 2021 yn parhau i fod yn gymwys i'r etholiad cyffredinol arferol os caiff y dyddiad pleidleisio ar gyfer yr etholiad ei ohirio;


* galluogi is\-etholiad i lenwi swydd wag etholaethol sy'n codi ar ôl 6 Mai 2021 i gael ei gynnal ar ddyddiad a bennir gan y Llywydd ar ôl ymgynghori â Gweinidogion Cymru;


* galluogi is\-etholiad i lenwi swydd wag am aelodaeth o gyngor sir, cyngor bwrdeistref sirol neu gyngor cymuned i gael ei ohirio tan ddyddiad nad yw'n hwyrach na 5 Tachwedd 2021;


* gwneud addasiadau canlyniadol i Orchymyn Cynulliad Cenedlaethol Cymru (Cynrychiolaeth y Bobl) 2007 (fel y'i diwygiwyd); a


* rhoi pŵer gwneud rheoliadau i Weinidogion Cymru er mwyn gwneud unrhyw ddarpariaethau cysylltiedig, atodol, canlyniadol, trosiannol, darfodol neu arbed sy'n briodol yn eu barn hwy at ddibenion gweithredu'r Ddeddf yn llawn, neu mewn cysylltiad â hynny.


Rydym hefyd yn parhau i adolygu pleidleisio cynnar yn etholiad y Senedd rhag ofn y bydd cyffredinrwydd y pandemig yn golygu nad yw'n ddiogel cynnal yr etholiad ym mis Mai fel y bwriedir. Mewn amgylchiadau eithriadol o'r fath, rhaid inni ystyried pob opsiwn i alluogi pleidleiswyr i gymryd rhan yn yr etholiad.


Hyd yma, mae trywydd y pandemig wedi bod yn anodd ei rag\-weld ac mae'n anodd gwybod beth fydd statws y pandemig pan fwriedir cynnal yr etholiad. Nid yw'r diffyg hyblygrwydd sydd ar gael ar gyfer gwneud newidiadau i reolau etholiadol yn briodol ar gyfer ymateb i'r pandemig, sydd hyd yma wedi golygu gweithredu yn ddi\-oed ac yn ymarferol wrth ymateb yn gyflym i sefyllfa sy'n newid yn sydyn. O dan yr amgylchiadau hyn, byddai'n anghyfrifol inni fethu â pharatoi. Felly, mae'r Bil yn fesur doeth i sicrhau bod trefniadau wrth gefn ar waith os bydd y pandemig yn fygythiad difrifol i iechyd y cyhoedd ac i’r broses o gynnal etholiad arfaethedig y Senedd.







Translation:


 
The Welsh Government’s policy is that the Senedd election should take place on 6 May as scheduled, and everybody involved in the election must prepare on that basis. We are grateful to all those who are working so hard to ensure that the election can be held safely.


However, given the uncertain trajectory of the pandemic, we also need to prepare for a scenario in which postponement of the election may be necessary.


I am today introducing the Welsh Elections (Coronavirus) Bill into the Senedd. The Senedd agreed, following yesterday’s plenary debate, that the Bill will be treated as a government Emergency Bill. I have also laid an Explanatory Memorandum to the Bill.


The Welsh Elections (Coronavirus) Bill makes provisions to respond to the potential risks to the ordinary general election for membership of the Senedd arising from the coronavirus pandemic with the objective of ensuring the election can be administered and proceed safely and that the electorate can participate and vote, or, in extremis, that the election can be postponed if necessary. The overriding objective of the Welsh Government is that the election will proceed on 6 May 2021 as planned, and the adjustments made by the Bill are prudent contingency measures to ensure that the election can be delivered by Returning Officers in the context of the unfolding pandemic. The Bill will apply only for the ordinary general election due to be held on 6 May 2021 and will not apply to any subsequent elections.


The Bill contains provisions that: \-


* provide for a shorter dissolution period for the Senedd ahead of the day of the poll;


* protect the time within which the first meeting of the newly returned Senedd after the 2021 election must be held;


* provide a power for the Llywydd, following a proposal from the First Minister, to postpone the election from 6 May 2021 for a reason relating to the coronavirus pandemic to a date not later than 5th November 2021, and to fix a day for the poll if the Senedd agrees by a resolution passed by not less than two\-thirds of the total number of Senedd seats – the Bill proposes a role for the Electoral Commission to provide advice on the matter of postponement if the Llywydd or the First Minister requests;


* ensure the Llywydd’s existing power to vary the date of the 2021 election continues to apply to the ordinary general election if the date of the poll for the election is postponed;


* enable a by\-election to fill a constituency vacancy that arises after 6 May 2021 to be held on a date fixed by the Llywydd following consultation with the Welsh Ministers;


* enable a by\-election to fill a vacancy for membership of a county council, county borough council or community council to be postponed to a date not later than 5 November 2021;


* make consequential modifications to the National Assembly for Wales (Representation of the People) Order 2007 (as amended); and


* confer a regulation\-making power on the Welsh Ministers to make any incidental, supplementary, consequential, transitional, transitory or saving provisions that they consider appropriate for the purposes of, or in connection with, giving full effect to the Act.


We also continue to keep early voting in the Senedd election actively under review if the prevalence of the pandemic means it is simply not safe to hold the election in May as planned. In such exceptional circumstances, we must consider all options to enable voters to participate in the election.


So far, the pandemic has been difficult to predict and there is difficulty in knowing what the status of the pandemic will be when the election is due to take place. Under normal circumstances, and quite rightly, elections arrangements are hard to change, especially at short notice. But so far the pandemic has required pace and pragmatism in responding to a rapidly changing situation. In these circumstances, it would be irresponsible for us to fail to prepare. The Bill is therefore a prudent measure to ensure that contingency arrangements are in place in the event that the pandemic presents a serious threat to public health and the conduct of the forthcoming Senedd election.